**แนวทางการดำเนินงาน**

สิ่งที่ส่งมาด้วย 3

**โครงการสัมมนา เรื่อง สิทธิประโยชน์จากกองทุนพัฒนาฝีมือแรงงาน**

**ภายใต้พระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม**

**ประจำปีงบประมาณ พ.ศ. 2567**

------------------------------------------------------------------------------------------

**๑. ชื่อโครงการ :** โครงการสัมมนา เรื่อง สิทธิประโยชน์จากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม ประจำปีงบประมาณ พ.ศ. 2567

๒. หน่วยงานรับผิดชอบ : กองส่งเสริมการพัฒนาฝีมือแรงงาน

**3. ความสอดคล้อง**

แผนปฏิบัติการด้านกองทุนพัฒนาฝีมือแรงงานปี ระยะ 5 ปี (พ.ศ. 2566 - 2570)

 ประเด็นหลักที่ 1 : การสนับสนุนให้ผู้ประกอบกิจการ มีส่วนร่วมในการพัฒนาแรงงาน
 ของคนให้มีมาตรฐานพร้อมมุ่งสู่การเปลี่ยนแปลงในบริบทของเศรษฐกิจ
 และสังคมในอนาคต

 เป้าประสงค์ที่ 1 : การสนับสนุนผู้ประกอบกิจการเข้ามามีส่วนร่วมในการพัฒนาคนทำงาน

 กลยุทธ์ที่ 1 : การสร้างเครือข่ายเพื่อยกระดับคุณภาพการปฏิบัติงาน

**4. หลักการและเหตุผล**

 พระราชบัญญัติส่งเสริมการพัฒนาฝีมือแรงงาน พ.ศ. ๒๕๔๕ และที่แก้ไขเพิ่มเติม หมวด 3กองทุนพัฒนาฝีมือแรงงานมาตรา 27 บัญญัติให้จัดตั้งกองทุนพัฒนาฝีมือแรงงาน โดยมีวัตถุประสงค์เพื่อเป็นทุนหมุนเวียนสำหรับใช้จ่ายเกี่ยวกับการส่งเสริมการพัฒนาฝีมือแรงงาน และมาตรา 28 (2) บัญญัติให้เงินกู้ยืมแก่ผู้ดำเนินการฝึก ผู้ดำเนินการทดสอบมาตรฐานฝีมือแรงงานและผู้ประกอบกิจการ เพื่อเป็นค่าใช้จ่ายเกี่ยวกับการดำเนินการฝึกอบรมฝีมือแรงงานหรือการทดสอบมาตรฐานฝีมือแรงงาน และ (3) ช่วยเหลือหรืออุดหนุนกิจการใด ๆ ที่เกี่ยวกับการส่งเสริมการพัฒนาฝีมือแรงงานตามหลักเกณฑ์ที่คณะกรรมการประกาศกำหนด

 แผนปฏิบัติการด้านกองทุนพัฒนาฝีมือแรงงาน พ.ศ. 2566 - 2570 กำหนดวิสัยทัศน์กองทุนพัฒนาฝีมือแรงงาน : ส่งเสริมและสนับสนุนการพัฒนาศักยภาพคนทำงานและผู้ประกอบกิจการ
ให้สอดคล้องกับความต้องการของตลาดแรงงานและการเปลี่ยนแปลงเศรษฐกิจแบบเดิมไปสู่เศรษฐกิจ
ที่ขับเคลื่อนด้วยนวัตกรรม มุ่งสู่ไทยแลนด์ 4.0 โดยมีภารกิจในการส่งเสริมและสนับสนุนคนทำงาน
ให้มีการพัฒนาศักยภาพเพื่อเพิ่มผลิตภาพ และมีทักษาะฝีมือได้มาตรฐานสามารถแข่งขันได้ในเวทีโลก
รวมทั้งส่งเสริมและสนับสนุนให้ผู้ประกอบกิจการ เตรียมความพร้อมให้แก่คนทำงานเพื่อเพิ่มศักยภาพ
ในการแข่งขันทางเศรษฐกิจ ซึ่งการบริหารจัดการกองทุนให้บรรลุวัตถุประสงค์มีประเด็นสำคัญเพื่อการพัฒนาวิธีการให้เกิดผลสัมฤทธิ์ตามวิสัยทัศน์ พันธกิจ ของกองทุนพัฒนาฝีมือแรงงานภายใต้ยุทธศาสตร์ที่สำคัญ ยุทธศาสตร์ที่ 1 การสนับสนุนให้ผู้ประกอบกิจการมีส่วนร่วมในการพัฒนาคนทำงานเพื่อนำไปสู่การขับเคลื่อนการปฏิรูปประเทศ โดยอาศัยกลยุทธ์การสร้างเครือข่ายเพื่อยกระดับคุณภาพการปฏิบัติงานของทุนหมุนเวียน

 ดังนั้น การสร้างความรู้ความเข้าใจ และการเผยแพร่ข้อมูลประชาสัมพันธ์แก่ผู้ประกอบกิจการผู้ดำเนินการทดสอบมาตรฐานฝีมือแรงงานตามมาตรา 24 และศูนย์ประเมินความรู้ความสามารถตามมาตรา 26/4 (2) ที่ดำเนินการส่งเสริมการพัฒนาฝีมือแรงงาน ตามพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม จึงเป็นเครื่องมือสำคัญในการสื่อสารให้กลุ่มดังกล่าวทราบถึงสิทธิประโยชน์
ที่จะได้รับจากกองทุนพัฒนาฝีมือแรงงาน ในเรื่องการให้เงินกู้ยืม การให้เงินช่วยเหลือหรืออุดหนุน รวมถึง
การประเมินเงินสมทบกองทุนพัฒนาฝีมือแรงงานซึ่งเป็นการส่งเสริมให้ดำเนินการพัฒนาฝีมือแรงงาน
ตามพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม ทำให้เกิดเครือข่าย
ความร่วมมือและสร้างแรงจูงใจให้กลุ่มดังกล่าวเข้าถึงการให้บริการของกองทุนพัฒนาฝีมือแรงงานเพิ่มขึ้น
กองส่งเสริมการพัฒนาฝีมือแรงงาน จึงจัดทำโครงการสัมมนา เรื่อง สิทธิประโยชน์จากกองทุนพัฒนาฝีมือแรงงานภายใต้พระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม ประจำปีงบประมาณ พ.ศ. 2567

**5. วัตถุประสงค์**

 ๕.1 เพื่อสร้างความรู้ความเข้าใจพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม

 ๕.2 เพื่อชี้แจงการดำเนินงานของกองทุนพัฒนาฝีมือแรงงานและสิทธิประโยชน์จากกองทุนพัฒนาฝีมือแรงงานในการส่งเสริมและสนับสนุนการพัฒนาฝีมือแรงงาน ได้แก่ การให้เงินกู้ยืมและการให้เงินช่วยเหลือหรืออุดหนุน

 ๕.3 เพื่อชี้แจงหลักเกณฑ์การยื่นแบบแสดงการส่งเงินสมทบกองทุนพัฒนาฝีมือแรงงาน ประจำปี (สท.2) และวิธีการประเมินเงินสมทบกองทุนพัฒนาฝีมือแรงงาน

**6. กลุ่มเป้าหมาย**

 ผู้ประกอบกิจการ ผู้ดำเนินการทดสอบมาตรฐานฝีมือแรงงานตามมาตรา 24 และศูนย์ประเมินความรู้ความสามารถตามมาตรา 26/4 (2) แห่งพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม

**7. ตัวชี้วัด**

 **เชิงปริมาณ** จำนวนผู้เข้าสัมมนาคิดเป็นร้อยละ 80 ของจำนวนเป้าหมายที่ได้รับจัดสรร

 **เชิงคุณภาพ** - ร้อยละ 70 ของผู้เข้าสัมมนาผ่านตามเกณฑ์การประเมินผลหลังการสัมมนา

 - ร้อยละ 10 ของกลุ่มเป้าหมายผู้รับบริการจากกองทุนได้รับสิทธิประโยชน์จากกองทุน

**8. พื้นที่ดำเนินการ**

 สถาบันพัฒนาฝีมือแรงงาน และสำนักงานพัฒนาฝีมือแรงงาน รวม 72 แห่งยกเว้น สำนักงานพัฒนาฝีมือแรงงานอำนาจเจริญ สำนักงานพัฒนาฝีมือแรงงานยโสธร สำนักงานพัฒนาฝีมือแรงงานบึงกาฬ
สำนักงานพัฒนาฝีมือแรงงานแม่ฮ่องสอน และสำนักงานพัฒนาฝีมือแรงงานพะเยา

**9. ระยะเวลาดำเนินโครงการ**

 1 พฤศจิกายน 2566 - 29 กุมภาพันธ์ 2567

**10. วิธีการดำเนินการ**

 10.1 สำรวจและรวบรวมจำนวนผู้ประกอบกิจการ ผู้ดำเนินการทดสอบมาตรฐานฝีมือแรงงาน
ตามมาตรา 24 และศูนย์ประเมินความรู้ความสามารถตามมาตรา 26/4 (2) ในพื้นที่รับผิดชอบเพื่อเข้าสัมมนาตามจำนวนเป้าหมายที่แต่ละจังหวัดได้รับจัดสรร

 **หมายเหตุ** กรณีที่สำรวจกลุ่มเป้าหมายแล้วพบว่า มีจำนวนมากกว่าหรือน้อยกว่าเป้าหมาย
ที่ได้รับจัดสรร ให้มีหนังสือไปยังกองส่งเสริมการพัฒนาฝีมือแรงงานเพื่อขอปรับเป้าหมายและวงเงินที่ใช้ดำเนินงาน

10.2 จัดเตรียมหัวข้อการบรรยาย ประสานงานด้านวิทยากร ด้านสถานที่ ด้านเอกสารและวัสดุและด้านสื่อประกอบการสัมมนา

* **หัวข้อการบรรยาย: ระยะเวลา ๖ชั่วโมง**

1) สาระสำคัญของพระราชบัญญัติส่งเสริมการพัฒนาฝีมือแรงงาน พ.ศ. 2545 และที่แก้ไขเพิ่มเติม : **2 ชั่วโมง**

2) การดำเนินงานของกองทุนพัฒนาฝีมือแรงงานและสิทธิประโยชน์จากกองทุน
พัฒนาฝีมือแรงงานในการส่งเสริมและสนับสนุนการพัฒนาฝีมือแรงงาน (เงินให้กู้ยืม และเงินช่วยเหลือหรืออุดหนุน) : **3 ชั่วโมง**

3) การยื่นแบบแสดงการส่งเงินสมทบกองทุนพัฒนาฝีมือแรงงาน ประจำปี (สท.2)และการประเมินเงินสมทบกองทุนพัฒนาฝีมือแรงงาน : **1 ชั่วโมง**

10.3 จัดทำหนังสือเชิญผู้ประกอบกิจการผู้ดำเนินการทดสอบมาตรฐานฝีมือแรงงานตามมาตรา 24 และศูนย์ประเมินความรู้ความสามารถตามมาตรา 26/4 (2) ในพื้นที่รับผิดชอบเข้าร่วมสัมมนา

10.4 ดำเนินการสัมมนาภายในเวลาที่กำหนด

10.5 สรุปรายงานผลการดำเนินโครงการให้ผู้บริหารทราบภายใน 90 วัน นับจากวันที่ดำเนินโครงการเสร็จสิ้น โดยแนบเอกสารประกอบการรายงาน ดังนี้

 10.5.1 สำเนาหนังสืออนุมัติโครงการและกำหนดการสัมมนา จำนวน 1 ชุด

 10.5.2 สำเนาทะเบียนการลงลายมือชื่อกลุ่มเป้าหมายที่เข้าสัมมนา จำนวน 1 ชุด

 10.5.3 ภาพถ่ายระหว่างการสัมมนา

 10.5.4 แบบสรุปผลการดำเนินงานโครงการสัมมนา

**11. งบประมาณ**

เงินกองทุนพัฒนาฝีมือแรงงาน ประจำปีงบประมาณ พ.ศ.๒๕๖7 รวมจำนวน ๔,๘๑0,๑00 บาท
(สี่ล้านแปดแสนหนึ่งหมื่นหนึ่งร้อยบาทถ้วน)

**12. การประเมินผล**

12.1 ประเมินผลโครงการสัมมนา ดังนี้

 ๑2.๑.๑ ผู้เข้าสัมมนาทำแบบทดสอบก่อน - หลังการสัมมนา

 ๑2.๑.๒ ผู้เข้าสัมมนาทำแบบประเมินผลโครงการในหัวข้อ

 - ความเข้าใจเกี่ยวกับเนื้อหา

 - ประโยชน์ที่ได้รับจากหัวข้อบรรยาย

 - ระยะเวลาในการสัมมนา

 - วิทยากร

 - ความเหมาะสมของกระบวนการสัมมนาในภาพรวม

 - ความพึงพอใจของโครงการสัมมนา

๑2.๒ ติดตามผลโครงการสัมมนาภายใน ๖๐ วันนับจากวันที่ดำเนินโครงการเสร็จสิ้นเพื่อให้ทราบว่ากลุ่มเป้าหมายที่เข้าสัมมนาได้มีการดำเนินการพัฒนาฝีมือแรงงาน และ/หรือได้รับสิทธิประโยชน์จากกองทุนพัฒนาฝีมือแรงงานเป็นจำนวนเท่าใด โดยให้รายงานการประเมินผลตามแบบรายงานการประเมินผลโครงการสัมมนา

**13. ผลที่คาดว่าจะได้รับ**

 13.1 ผู้เข้าสัมมนามีความรู้ความเข้าใจและปฏิบัติตามพระราชบัญญัติส่งเสริมการพัฒนา
ฝีมือแรงงาน พ.ศ. 2545 และที่แก้ไขเพิ่มเติม และเกิดเครือข่ายความร่วมมือในการพัฒนาฝีมือแรงงาน

 13.2 ผู้เข้าสัมมนามีความเข้าใจการดำเนินงานของกองทุนพัฒนาฝีมือแรงงาน และเข้าถึง
การให้บริการของกองทุนพัฒนาฝีมือแรงงานในด้านสิทธิประโยชน์จากกองทุนพัฒนาฝีมือแรงงานในการส่งเสริมและสนับสนุนการพัฒนาฝีมือแรงงาน

 13.3 ผู้เข้าสัมมนามีความเข้าใจหลักเกณฑ์การยื่นแบบแสดงการส่งเงินสมทบกองทุนพัฒนาฝีมือแรงงาน และวิธีการประเมินเงินสมทบกองทุนพัฒนาฝีมือแรงงานได้อย่างถูกต้องเป็นไปในแนวทางเดียวกัน

**รายละเอียดค่าใช้จ่าย**

**โครงการสัมมนา เรื่อง สิทธิประโยชน์จากกองทุนพัฒนาฝีมือแรงงาน**

**ภายใต้พระราชบัญญัติส่งเสริมการพัฒนาฝีมือแรงงาน พ.ศ.2545 และที่แก้ไขเพิ่มเติม**

**ประจำปีงบประมาณ พ.ศ. 2567**

**....................................................**

1. ระยะเวลาการสัมมนาจำนวน 6 ชั่วโมง (จำนวนคนต่อรุ่นของผู้เข้าสัมมนาตามที่กำหนด)

2. ค่าสมนาคุณวิทยากรภาครัฐ 600 บาท/ชั่วโมง

 (600 บาท x 6 ชม.= 3,60๐ บาท/รุ่น)

 **หมายเหตุ วิทยากรภาครัฐเป็นบุคลากรของกรมพัฒนาฝีมือแรงงานเท่านั้น**

3. ค่าอาหารกลางวัน และค่าอาหารว่างและเครื่องดื่ม สำหรับผู้เข้าสัมมนาที่เป็นบุคคลภายนอก/วิทยากร/
ผู้สังเกตการณ์/เจ้าหน้าที่ผู้รับผิดชอบจัดการสัมมนา

 3.1 จัดในสถานที่ของทางราชการ/รัฐวิสาหกิจ/หน่วยงานอื่นของรัฐ

 - ค่าอาหารกลางวันไม่เกิน 300 บาท/มื้อ/คน

 - ค่าอาหารว่างและเครื่องดื่มไม่เกิน 35 บาท/มื้อ/คน

 3.2 จัดในสถานที่ของเอกชน

 - ค่าอาหารกลางวันไม่เกิน 600 บาท/มื้อ/คน

 - ค่าอาหารว่างและเครื่องดื่มไม่เกิน ๕๐ บาท/มื้อ/คน

4. ค่าวัสดุ เครื่องเขียนและอุปกรณ์ 100 บาท/คน

**หมายเหตุ** ๑. การเบิกจ่ายค่าใช้จ่ายในการสัมมนา ให้ถือปฏิบัติตามระเบียบที่เกี่ยวข้อง ดังนี้

 1.1 ระเบียบกระทรวงการคลังว่าด้วยค่าใช้จ่ายการฝึกอบรม การจัดงาน และการประชุมระหว่างประเทศ พ.ศ. 2549 และที่แก้ไขเพิ่มเติม ฉบับที่ 2 พ.ศ. 2552 ฉบับที่ 3 พ.ศ. 2555

 1.2 หนังสือกระทรวงการคลัง ด่วนที่สุด ที่ กค 0406. 4/840 ลงวันที่ 16 มกราคม 2556

 เรื่อง มาตรการบรรเทาผลกระทบจากการปรับอัตราค่าจ้างขั้นต่ำและเพิ่มขีดความสามารถของผู้ประกอบการธุรกิจขนาดกลางและขนาดย่อม (SMEs) และหนังสือสำนักเลขาธิการคณะรัฐมนตรี ด่วนที่สุด ที่นร 0506/ว 24 ลงวันที่ 6 กุมภาพันธ์ 2556 เรื่อง มาตรการบรรเทาผลกระทบจากการปรับอัตราค่าจ้างขั้นต่ำและเพิ่มขีดความสามารถของผู้ประกอบการธุรกิจขนาดกลางและขนาดย่อม (SMEs)

 1.3 ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐

๒. วงเงินกองทุนพัฒนาฝีมือแรงงานที่ได้รับจัดสรรทุกรายการให้จ่ายตามอัตราที่ระเบียบฯ กำหนด และถัวจ่ายได้โดยให้คำนึงถึงความจำเป็น เหมาะสม และประหยัด เพื่อประโยชน์ต่อการดำเนินโครงการดังกล่าว



